Cuneiform Tablet CCT 4 31a (BM 113338)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na bu-za-zu qí-bi-ma um-ma a-šur-i-dí-in ù be-lá-num-ma a-na-kam i-na {d}UTU-ši be-lá-num e-ru-ba-ni na-áš-pè-ra-tí-kà il₅-we-da-ku iš-ta-me-ma a-na-kam a-na a-šur-ták-lá-ku ni-iq-bi₄-ma um-ma né-nu-ma a ma-lá na-áš-pè-er-tim ša bu-za-zu 40 TÚG.ḪI.A li-qé gi-mì-il₅-šu lá-qá-am lá i-mu-a um-ma il₅-we-da-ku-ma a-na ma-ma-an lá tu-sá-lá-a a-na-ku a-lá-qé-ma a-ga-mì-il₅-šu TÚG.ḪI.A il₅-qé-ma iš-tí té-er-tí-šu-ma a-na ša-lá-tù-ar uš-té-bi₄-il₅-šu-nu um-ma šu-ut-ma i-na tù-a-ar sí-kà-tim lu URUDU lu KÙ.BABBAR ša i-na ba-áb-tí-šu ni-ma-ḫu-ru lu URUDU 4 li-me <gap> 6 me-at ša am-ḫu-ru <big_gap> a-na-dí lu KÙ.BABBAR ší-im TÚG.ḪI.A ša ú-sà-ṣi-a-ni KÙ.BABBAR 5 ma-na ú 10 ma-na ša e-pu-šu i-na ša TÚG.ḪI.A a-na-ší-šu-um šu-ma sá-aḫ-ra-ku be-lá-num a-ṭá-ra-ad a-na-kam mì-ma lu-mu-un li-bi₄-im lá i-šu-a-kum ú ik-ri-ba-am pá-šu ub-lam a-ma-kam a-wa-tim ṭá-ba-tim lá-pì-ta-šu-ma ŠÀ.BA li-bu-šu ú-ša-ar-ma KÙ.BABBAR 10 ma-na me-eḫ-ra-at URUDU ša i-na ba-áb-tí-kà ni-lá-qé-ú ú-šé-ba-lá-kum a-na bu-za-zu qí-bi-ma um-ma a-šur-i-dí-ma a-na-kam a-ta-wa-kum um-ma a-na-ku-ma ma-ma-an ša-zu-uz-tám iš-tí-šu lá tù-ša-za-az ša-zu-uz-tám iš-tí-šu ri-<gap>-dam ṭé-em-šu <gap> a-ṣé-ri-šu ta-er-ma ŠÀ.BA a-na té-er-tí-kà i-na-ḫi-id